বিনোদন প্রতিবেদক : চিত্রনায়িকা পরীমনির জন্মদিন মানেই বিশেষ আয়োজন। গতকাল বুধবার (২৪ অক্টোবর) ছিল এ অভিনেত্রীর জন্মদিন। জন্মদিনকে ঘিরে একাধিক অনুষ্ঠানের আয়োজন করা হয়। এর মধ্যে রাজধানীর একটি পাঁচতারা হোটেলে জমকালো অনুষ্ঠানের মধ্য দিয়ে তার জন্মদিন পালন করা হয়। এ সময় তাকে শুভেচ্ছা জানান তার আত্মীয়-স্বজন, বন্ধু ও শুভাকাঙ্ক্ষীরা। পরীকে শুভেচ্ছা জানানোর পাশাপাশি নানা উপহারও দেন তারা।